Návrh
na  zmenu uznesenia vlády SR č. 1339 z 11. 12. 2002

       Dňa 11. decembra 2002 vláda SR svojím uznesením č.1339 schválila použitie finančných prostriedkov pre Špeciálnu základnú školu v Jarovniciach (škola má právnu subjektivitu) na kapitálové výdavky v sume 150 000 Sk na plynofikáciu. Vzhľadom na to, že sa škola nachádzala v havarijnom stave  a  dlhšiu dobu  sa nevyučovalo, Krajský úrad  v Prešove riešil tento havarijný stav  uvoľnením finančných prostriedkov z vlastného rozpočtu, čím sa previedla plynofikácia kúrenia a škola tým  získala ďalšie priestory. 
        Krajský úrad   v Prešove na základe toho  požiadal o zmenu účelu použitia finančných prostriedkov poskytnutých rozpočtovým opatrením MF SR č.87, č. j. 24748/2002-43 zo dňa 19.12.2002 z pôvodného účelu plynofikácia kotolne na zmenený účel zriadenie dielenských priestorov.
        Vyššie uvedeným uznesením  vláda SR schválila použitie finančných prostriedkov pre obec Varhaňovce, okres Prešov bežné výdavky v sume 100 000 Sk na zakúpenie 10 ks unimobuniek s cieľom zriadenia  Centra voľného času  pre rómske deti a mládež.  Obec Varhaňovce sa obrátila na Ministerstvo financií SR  so žiadosťou o zmenu  vyššie uvedeného uznesenia vlády. Finančné prostriedky chce použiť na rekonštrukciu  priestorov  obecného úradu pre aktivity Centra voľného času  pre rómske deti a mládež.